Read in English . Il-Qorti rrevokat id-deċiżjoni tagħha li l-eks Prim Ministru Joseph Muscat u martu Michelle Muscat jixhdu f'kawża kontra l-eks maniġer tal-FIAU Jonathan Ferris. Huwa qiegħed jiġi akkużat li xehed falz fil-każ ta' Egrant. Ferris u Efimova akkużati b'ġurament falz L-eks Prim Ministru u l-mara tiegħu kienu ngħataw it-titlu ta' parte civile, li kien intitolahom li l-avukat tagħhom jirrapreżentahom bħala l-parti li sofrew id-danni f'dan il-każ. Dan il-permess ġie revokat it-Tnejn filgħodu mill-Maġistrat Marseann Farrugia fuq l-argument li Maġistrat ma jistax jagħti dan deċiżjoni mbagħad jastjeni milli jisma' l-każ. Il-Maġistrat Joe Mifsud kien ta dan il-permess lill-koppja Muscat ftit minuti qabel ma ddikjara li se jastjeni mill-każ minħabba kunflitt ta' interess. Mifsud kien spjega li huwa kien qiegħed jippresjedi fuq każ ieħor fejn il-whistleblower Maria Efimova kienet qiegħda tiġi akkużata li għamlet akkużi foloz fil-konfront ta' Jonathan Ferris u uffiċjali oħra tal-pulizija. Ir-raġel ta' Efimova arrestat f'Ċipru: tinsisti li vendikazzjoni Il-Maġistrat Marseann Farrugia, fid-deċiżjoni tagħha qalet li skont il-liġi meta maġistrat jew imħallef jiddeċiedi li jirrekuża ruħu minn xi kawża għandu jagħmel dan wara li jaqra l-akkużi u qabel ma jieħu xi deċiżjoni. Hija żiedet li jekk maġistrat jemmen li hemm provi biżżejjed biex jirrekuża ruħu milli jisma' l-kawża għandu jagħmel dan u ma jistax jieħu deċiżjonijiet fuq il-każ. F'dan il-każ il-Maġistrat ma setax jilqa' t-talba li għamlet il-koppja Muscat. Il-Maġistrat qrat din id-deċiżjoni fl-ewwel seduta tal-każ kontra l-eks Spettur tal-Pulizija u maniġer tal-FIAU, Jonathan Ferris, li qiegħed jiġi akkużat li xehed falz waqt l-inkjesta tal-Egrant. Egrant: X'qal fix-xhieda tiegħu Joseph Muscat? .td_uid_3_6006c59a961be_rand.td-a-rec-img{text-align:left}.td_uid_3_6006c59a961be_rand.td-a-rec-img img{margin:0 auto 0 0}